internet vaartha 228 Views
ముంబై : కింగ్‌ ఫిషర్స్‌ యజమాని మాల్యా ఏప్రిల్‌ రెండవ తేదీ విచారణకు హాజరుకావాలని ఎన్‌ఫోర్స్‌మెంట్‌ డైరెక్టరేట్‌ తాజాగా సమన్లు జారీ చేసింది. ఇప్పటికే ఇడి మనీలాండరింగ్‌ నిరోధక చట్టం పరిధిలో మాల్యాపై కేసులు నమోదుచేసింది. ఐడిబిఐ రుణ కుంభకోణం కేసుకు సంబంధించి ఈ విచారణకు హాజరుకావాలని నిర్దేశించింది. యుబిగ్రైప్‌ ఛైర్మన్‌ గురువారం మరికొంత వ్యవధి కావాలని కోరడంతో ఇడి ఈ వ్యవధినిస్తూ కొత్త తేదీలు ప్రకటించింది. ఇందుకోసమే మాల్యా ఏప్రిల్‌ 2వ తేదీ వ్యక్తిగతంగా విచారణకు హాజరవుతారని ఏజెన్సీ అధికారులు తెలిపారు. ఇమెయిల్‌ద్వారా విచారణ అధికారికి ఈ అంశాన్ని స్పష్టంచేసినట్లు తెలిసింది. ప్రస్తుత వ్యవధి సరిపోదని మరికొంత వ్యవధికావాలని వచ్చేనెలలో ఏర్పాటుచేయాలని ఇమెయిల్‌ సమాచారం. మనీలాండరింగ్‌ నిరోధక చట్టంపరిధిలో తాజా సమన్లు జారీ చేశారు. అంతేకాకుండా మాల్యాకుఉన్న ఆస్తులు, పన్నులు చెల్లించిన వివరాలు, దాఖలు చేసిన రిటర్నులు మొత్తం అందచేయాలని కోరింది. గడచిన ఐదేళ్లు రిటర్నులు, పాస్‌పోర్టుతో సహా అన్నీ అందచేయాలని కోరింది. ఇడి డైరెక్టర్‌ కర్నాల్‌సింగ్‌ ఇందుకోసమే ముంబైలో మకాం వేసి ఉన్నారు. మహారాష్ట్ర డిప్యూటి ముఖ్య మంత్రి చగన్‌ భుజబల్‌ కేసుతోపాటు మాల్యాకేసు విచారణను కూడా ఆయన పర్యవేక్షిస్తున్నారు. సిబిఐ నమోదుచేసిన ఎఫ్‌ఐఆర్‌ ఆధారంగా మాల్యాపై ఇడి తాజాకేసు నమోదుచేసింది. కింగ్‌ఫిషర్‌ ఎయిర్‌లైన్స్‌కు సంబంధించిన మొత్తం ఆర్ధిక నిర్మాణక్రమంపై కూడా దర్యాప్తుచేస్తోంది. అలాగే రుణాలు పొందేందుకు ఎవరికైనా కిక్‌బ్యాక్స్‌ ఇచ్చారా అన్న అంశంపై కూడా దర్యాప్తు సాగుతోంది. సిబిఐ మాల్యాతోపాటు ఆయన మాజీ సిఎఫొ ఎరఘునాథన్‌, ఐడిబిఐ బ్యాంకు అధికారులు మరికొందరిపై కేసు నమోదుచేసిన సంగతి తెలిసిందే. ఇడి ప్రస్తుతం ఐడిబిఐ బ్యాంకురుణంలో కొంత మొత్తం విదేశాలకు మళ్లించారన్న అభియోగంపై దర్యాప్తుచేస్తోంది. ఇడి 17 బ్యాంకుల కన్సార్టియంకు లేఖ కూడా రాస్తూ మొత్తం రుణాల రికవరీ, డిఆర్‌టి కేసు వివరాలు మొత్తం అంద చేయాలని ఆదేశించింది. వీటితోపాటే ఈ కేంద్ర సంస్థ దేశీయంగాను, విదేశాల్లో ఉన్న ఆస్తులు వాటి వివరాలను అందచేయాలని కోరింది. ఇప్పటికే ఇద్దరు సీనియర్‌ అధికారులను సిబిఐఊ విచారణ చేసిన సంగతి తెలిసిందే.